આવું મહાભારત ! આવો ધર્મ ! આવું એનું આલેખન ! આખોયે મહાભારતનો ગ્રંથ લખાયો, એને અનેક દષ્ટિથી જોઈ શકાય, પણ યુદ્ધ એ એની મુખ્ય કથા નથી. જો એમ હોત તો યુદ્ધ અને વિજયને અન્તે ખાધું, પીધું અને રાજ કર્યું એમ આવત. પણ યુદ્ધને અંતે શાંતિ નથી. કૃષ્ણના કહેવાથી યુધિષ્ઠિર ભીષ્મપિતામહ પાસે જઈ અનુશાસન-પર્વ અને શાંતિપર્વ સાંભળે છે તોયે શાંતિ નથી. હિમાળો ગાળવા જાય છે તોયે શાંતિ નથી. એ શાંતિ છે ક્યાં ? તો વ્યાસ કહે છે કે એ તો મેં તમને કૃતિના આરંભે જ કહી દીધું. મહાભારતમાં શરૂઆતમાં જ વ્યાસમુનિ કહે છે :